**Dôvodová správa**

1. **Všeobecná časť**

Cieľom návrhu zákona je v reakcii na súčasne predkladaný návrh ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov doplniť možnosť prieskumu rozhodnutia o predĺžení núdzového stavu Ústavným súdom Slovenskej republiky.

Dátum účinnosti návrhu zákona sa z dôvody potreby jeho čo najskoršej účinnosti navrhuje dňom jeho vyhlásenia v Zbierke zákonov Slovenskej republiky, t.j. ide o rovnakú účinnosť ako v prípade novelizácie ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov.

Návrh zákona je v súlade s Ústavou Slovenskej republiky, ústavnými zákonmi, nálezmi Ústavného súdu Slovenskej republiky, medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie.

Návrh ústavného zákona nemá vplyv na rozpočet verejnej správy, podnikateľské prostredie, životné prostredie, informatizáciu spoločnosti, služby verejnej správy pre občana, manželstvo, rodičovstvo a rodinu a nemá ani sociálne vplyvy.

**Doložka vybraných vplyvov**

|  |  |  |  |  |
| --- | --- | --- | --- | --- |
| **1.  Základné údaje** | | | | |
| **Názov materiálu** | | | | |
| Návrh zákona, ktorým sa mení a dopĺňa zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení zákona č. 413/2019 Z. z. | | | | |
| **Predkladateľ (a spolupredkladateľ)** | | | | |
| Úrad vlády Slovenskej republiky | | | | |
| **Charakter predkladaného materiálu** | | |   Materiál nelegislatívnej povahy | |
|   Materiál legislatívnej povahy | |
|   Transpozícia práva EÚ | |
|  | | | | |
| **Termín začiatku a ukončenia PPK** | | |  | |
| **Predpokladaný termín predloženia na MPK** | | |  | |
| **Predpokladaný termín predloženia na Rokovanie vlády  SR** | | |  | |
| **2.  Definícia problému** | | | | |
| Vytvoriť ústavné poistky v súvislosti s možnosťou predĺženia núdzového stavu. | | | | |
| **3.  Ciele a výsledný stav** | | | | |
| Vytvoriť ústavné poistky v súvislosti s možnosťou predĺženia núdzového stavu. | | | | |
| **4.  Dotknuté subjekty** | | | | |
| Orgány verejnej správy, fyzické osoby, právnické osoby. | | | | |
| **5.  Alternatívne riešenia** | | | | |
|  | | | | |
| **6.  Vykonávacie predpisy** | | | | |
| Predpokladá sa prijatie/zmena vykonávacích predpisov?                  Áno          Nie | | | | |
| **7.  Transpozícia práva EÚ** | | | | |
| Nie. | | | | |
| **8.  Preskúmanie účelnosti\*\*** | | | | |
| Preskúmanie účelnosti navrhovaného predpisu bude vykonávané priebežne po nadobudnutí jeho účinnosti. | | | | |
| **9.   Vplyvy navrhovaného materiálu** | | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne | |    Negatívne |
|    Áno |      Nie | |    Čiastočne |
| **Vplyvy na podnikateľské prostredie**     z toho vplyvy na MSP |    Pozitívne |     Žiadne | |  Negatívne |
|    Pozitívne |      Žiadne | |  Negatívne |
| **Sociálne vplyvy** |     Pozitívne |      Žiadne | |    Negatívne |
| **Vplyvy na životné prostredie** |      Pozitívne |      Žiadne | |    Negatívne |
| **Vplyvy na informatizáciu** |      Pozitívne |    Žiadne | |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |  Pozitívne |      Žiadne | |    Negatívne |
| Pozitívne |      Žiadne | |    Negatívne |
| **Vplyvy na manželstvo, rodičovstvo a rodinu** | Pozitívne |      Žiadne | |    Negatívne |
| **10.  Poznámky** | | | | |
|  | | | | |
| **11.  Kontakt na spracovateľa** | | | | |
|  | | | | |
| **12.  Zdroje** | | | | |
|  | | | | |
| **13.  Stanovisko Komisie pre posudzovanie vybraných vplyvov z PPK** | | | | |
|  | | | | |

**Doložka zlučiteľnosti**

**právneho predpisu s právom Európskej únie**

**1. Navrhovateľ zákona:** podpredseda vlády Slovenskej republiky

**2. Názov návrhu zákona:** Návrh zákona, ktorým sa mení a dopĺňa zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení zákona č. 413/2019 Z. z.

**3. Predmet návrhu zákona nie je upravený v práve Európskej únie:**

a) v primárnom práve,

b) v sekundárnom práve,

c) v judikatúre Súdneho dvora Európskej únie.

**Vzhľadom na vnútroštátny charakter návrhu zákona sa body 4 a 5 nevypĺňajú.**

**Osobitná časť**

**K Čl. I**

**K bodu 1**

Novelou ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov sa zavádza možnosť predĺženia núdzového stavu. Berúc do úvahy logiku súčasnej právnej úpravy konania o súlade rozhodnutia o vyhlásení výnimočného stavu alebo núdzového stavu (§ 189 až 197), ktorá v sebe zahŕňa nie len prieskum rozhodnutia o vyhlásení výnimočného stavu, ale aj rozhodnutia o jeho predĺžení, je potrebné, aby aj v prípade predlžovania núdzového stavu bola daná možnosť prieskumu tohto rozhodnutia zo strany Ústavného súdu Slovenskej republiky. Preto sa navrhuje do § 190 výslovne doplniť výpočet rozhodnutí, ktoré možno napadnúť návrhom za začatie konania aj rozhodnutie o predĺžení núdzového stavu.

**K bodu 2**

Predmetom konania pred Ústavným súdom Slovenskej republiky v súvislosti s rozhodnutím o predĺžení núdzového stavu budú aj rozhodnutia nadväzujúce na toto rozhodnutie. Ide o analogickú úpravu aká sa uplatňuje už v súčasnosti pri predlžovaní výnimočného stavu.

**K bodom 3 a 4**

Platné znenie § 193 upravuje lehotu na podanie návrhu za začatie konania. V prípade, ak sa bude napádať rozhodnutie o predĺžení núdzového stavu, bude lehota na podanie návrhu na začatie konania rovnaká ako v prípade, ak sa napáda rozhodnutie o predĺžení výnimočného stavu, t.j. 5 dní od vyhlásenia alebo oznámenia rozhodnutia o predĺžení núdzového stavu (bod 3).

Ak sa bude napádať rozhodnutie nadväzujúce na vyhlásenie núdzového stavu, lehota na podanie návrhu na začatie konania bude 5 dní od vyhlásenia alebo oznámenia napádaného rozhodnutia.

**K Čl. II**

Dátum účinnosti návrhu zákona sa z dôvody potreby jeho čo najskoršej účinnosti navrhuje dňom jeho vyhlásenia v Zbierke zákonov Slovenskej republiky.

V Bratislave 7. decembra 2020

**Igor Matovič v. r.**

predseda vlády Slovenskej republiky

**Štefan Holý v. r.**

podpredseda vlády Slovenskej republiky